section_heading: Životopis
paragraph_text: Književnim radom bavi se od 1950. Prvom pjesmom Ljetni san javio se 1959. u listu Glas Podravine. Objavljivao je radove o odgoju, obrazovanju i kulturi te pjesme, crtice i pripovijetke na kajkavskome narječju i standardnome jeziku. Kajkavsku poeziju i prozu tiska od 1968. u časopisu Kaj i u drugim periodičnim publikacijama. Sudjeluje na brojnim recitalima kajkavske poezije i objavljuje pjesme u njihovim edicijama. Pjesme i priče za djecu tiska u dječjim časopisima, a gostuje i u emisijama Radija Zagreb. Pedesetak njegovih pjesama uglazbljeno je za izvođenje na glazbenim festivalima.<ref>Discogs.com – Ivan Horvat Hlebinski, pristupljeno 29. veljače 2016.<ref>HDS – ZAMP: Ivan Horvat Hlebinski, pristupljeno 29. veljače 2016.